BSC-LT/ACAData huggingface dataset:
[ca] La tesi defensa l'existència d'un dret a la protecció de les víctimes de violència de gènere derivat de la Constitució Espanyola, del contingut del qual es desprèn un deure estatal de salvaguarda de la vida i integritat personal de les víctimes. La investigació adopta una perspectiva multinivell, que pren en consideració no només el sistema de drets fonamentals constitucionalment garantits i llur interpretació per part del Tribunal Constitucional espanyol, sinó també la normativa internacional de Nacions Unides, del Consell d'Europa i de la Unió Europea, així com la jurisprudència vinculada, és a dir, els dictàmens del Comitè CEDAW (Convention on the Elimination of All Forms of Discrimination against Women) i les sentències del Tribunal Europeu de Drets Humans. Després de la construcció teòrica d'aquest dret, la tesi indaga sobre el seu vessant pràctic; per aquesta raó, estudia l'Ordre Europea de Protecció, un instrument jurídic establert per una Directiva de la Unió Europeu en el marc del reconeixement mutu de resolucions judicials, que persegueix una protecció transnacional efectiva de les víctimes en l'àmbit de la Unió Europea. Així mateix, arran d'aquesta Ordre, es realitza un estudi comparat de les normes internes de les legislacions nacionals de 26 estats membres de la Unió Europea relatives a la protecció de les víctimes de violència de gènere, i s'ofereix una anàlisi sobre els models de protecció existents en l'actualitat per a aquest tipus de víctimes, i la seva efectivitat.

[en] The thesis defends the existence of a right to the protection of victims of gender violence derived from the Spanish Constitution, from the content of which a State's duty to safeguard the life and physical integrity of victims is clear. The research adopts a multilevel perspective, that takes into account not only the system of constitutionally guaranteed fundamental rights and its interpretation from the Spanish Constitutional Court, but also the international standards of the United Nations, the Council of Europe and the European Union and the related jurisprudence, that is to say, the opinions of the CEDAW Committee (Convention on the Elimination of All Forms of Discrimination against Women) and the judgments of the European Court of Human Rights. After the theoretical construction of this right, the thesis consider its practical side; therefore, it studies the European Protection Order, a legal instrument established by a European Union Directive in the framework of mutual recognition of judicial decisions, that aims to offer transnational effective protection to victims in the area of the European Union. Also, in line with this Order, the thesis offers a comparative study of the internal rules of the national legislation of 26 member states of the European Union concerning the protection of victims of domestic violence, and an analysis on the existing protection models for this type of victims and their effectiveness.
[ca] Aquesta tesi doctoral proporciona una anàlisi completa de l'impacte de la incongruència ideològica entre els votants i els partits polítics en el comportament electoral a les democràcies europees. Introdueix un nou enfocament per mesurar les distàncies ideològiques en un sistema de partits, i demostra que una major incongruència ideològica condueix a taxes més altes d'abstenció electoral. La recerca investiga, a més, com donar informació als votants sobre la proximitat ideològica afecta la seva participació electoral i la congruència de les seves opcions de vot, mostrant que, tot i que els votants informats tenen més probabilitats de participar, les seves decisions específiques de vot no es veuen afectades. A més, l'estudi examina les conseqüències de la percepció de desvinculació dels votants amb els partits polítics, concloent que la manca de partits ideològicament propers redueix significativament la participació electoral. Les troballes de la tesi doctoral posen de manifest la importància de l'alineació ideològica per al compromís democràtic i suggereixen que la millora de la congruència entre votants i partits podria mitigar la desvinculació i l'abstenció dels votants, millorant en última instància la qualitat de la representació política i la robustesa de les democràcies electorals.

[en] This thesis provides a comprehensive analysis of the impact of ideological incongruence between voters and political parties on electoral behaviour in European democracies. It introduces a novel approach to measuring the ideological distances within party systems, demonstrating that greater incongruence leads to higher voter abstention rates. The research further investigates how information on ideological proximity affects voters' participation and the congruence of their voting choices, revealing that while informed voters are more likely to participate, their specific voting decisions remain unaffected. Additionally, the study examines the consequences of voters' perceived detachment from political parties, showing that a lack of ideologically proximate parties significantly reduces electoral participation. These findings highlight the importance of ideological alignment for democratic engagement and suggest that improving voter-party congruence could mitigate voter disengagement and abstention, thereby improving the quality of political representation and the robustness of electoral democracies.
[ca] Les emissions de gasos d'efecte hivernacle i el consum energètic dels edificis han incrementat de forma constant durant els últims quaranta anys, representant al 2010 el 25% de les emissions totals i el 32% del consum energètic a nivell global. Les institucions internacionals preveuen que aquestes emissions poden duplicar-se o inclús triplicar-se al 2050. Un dels objectius d'aquesta tesi és estudiar el consum energètic dels edificis a Europa durant els últims vint anys i demostrar la necessitat de reduir el consum energètic dels edificis per mitigar el canvi climàtic. L'Agència Internacional de l'Energia recomana millorar l'envolvent de l'edifici amb materials i sistemes constructius apropiats com a principal acció per reduir el seu consum energètic. Per aquest motiu, aquesta tesi està enfocada principalment en millorar les propietats tèrmiques dels materials que formen l'envolvent mitjançant l'ús de materials de canvi de fase per l'emmagatzematge d'energia tèrmica en sistemes passius i/o materials sostenibles.

[en] Greenhouse gases emissions and energy consumption in buildings were constantly increasing the last 4 decades, representing 25% of total emissions and 32% of global final energy consumption in 2010. These emissions are expected to double or even triple by 2050 according to international institutions projections. Therefore, the reduction of greenhouse gases emissions and energy consumption becomes a necessity to encompass pollution and climate change mitigation. One of the objectives of this PhD thesis is to analyse the trends of the energy consumption of European residential buildings. The main action recommended by the International Energy Agency to reduce significantly the energy consumption in buildings is to improve their envelopes with appropriate materials and construction systems. For this reason, this PhD thesis is focused on materials with thermal properties improved using phase change materials (PCM) for latent thermal energy storage in passive systems and/or sustainable materials to be placed in building envelopes.
[ca] La plantació d'arbres pot atendre a una gran varietat d'objectius productius, socials i ambientals. En aquest treball s'han assajat, en condicions climàtiques molt contrastades, un conjunt de tècniques innovadores contra la sequera i la vegetació competidora, dues de les principals amenaces per a un arbre jove en condicions mediterrànies. Les tècniques són: i) Condicionadors del sòl: barreges sinèrgiques de polímers hidroabsorbents amb ingredients que incrementen la fertilitat del sòl. Aquesta tècnica busca millorar la microestació en la qual s'instal•len els plançons. ii) Cobertes del sòl: superfícies opaques instal·lades al voltant del plançó que impedeixen la instal·lació i proliferació de vegetació competidora. Els models específics avaluats busquen aconseguir resultats millorats en comparació amb tècniques de referència, des d'un punt de vista tècnic, ambiental i social. S'ha provat amb èxit un nou condicionador del sòl en condicions semiàrides (amb pi blanc) i montanes (amb freixe). Les cobertes del sòl han afavorit l'establiment de plantacions de noguera en condicions productives (supramediterrani subhumid), tot i que el seu efecte en zones limitadores ha estat poc evident. Els models innovadors (biodegradables o realitzats amb materials reciclats) han mostrat ser una alternativa d'interès a les cobertes plàstiques de referència. Aquestes noves tècniques representen per tant una opció a tenir en compte en futurs projectes de plantació forestal, en millorar els resultats en la crítica fase d'establiment.

[en] Tree planting can respond to a wide variety of productive, environmental and social aims. In this work we tested, in contrasting climatic conditions, various innovative planting techniques aiming at tackling the negative impact of drought and competing vegetation. These factors are two of the main threats for a young seedling in Mediterranean conditions. These techniques are: i) Soil conditioners: synergistic mixtures of water-absorbing polymers with ingredients increasing soil fertility. This technique aims at improving the micro-site conditions where the seedling is planted. ii) Mulches: opaque layers displayed on the ground around the seedling to prevent the establishment or proliferation of competing vegetation. The specific models developed aim at improving the results of reference techniques from a technical, environmental and social point of view. The soil conditioners led to very positive results in semiarid (with Aleppo pine) and Montane (with ash) conditions. The mulches improved seedling establishment of walnut in productive conditions (supramediterranean subhumid), although they had little effect in limiting sites. The innovative models (either biodegradable or made of recycled materials) seem to be a suitable alternative to reference plastic mulches. These new techniques represent an alternative to consider in future tree planting projects, to improve the results in the critical phase of seedling establishment.
[ca] La present tesi doctoral avalua els vincles entre parasitisme, condició i reproducció en femelles adultes de tres de les espècies més capturades a la Mediterrània occidental: el lluç europeu, Merluccius merluccius; el roger de fang, Mullus barbatus, i el seitó, Engraulis encrasicolus. Amb aquesta finalitat, es varen avaluar els indicadors de les reserves energètiques (contingut total de lípids en el fetge, musculatura i gònades) i la capacitat reproductiva (fecunditat i qualitat de la posta), així com la prevalença i intensitat de la infestació per paràsits metazous.Paral·lelament a l'anàlisi d'aquestes relacions, aquesta tesi també proporciona dades essencials sobre la salut i reproducció d'aquestes tres espècies, com per exemple l'estratègia reproductiva.

[en] This PhD thesis evaluates the links between parasitism, condition and reproduction of mature female individuals of three of the most captured fish species in the western Mediterranean Sea: European hake, Merluccius merluccius; red mullet, Mullus barbatus, and European anchovy, Engraulis encrasicolus. Indicators of fish energy reserves (total lipid content in liver, muscle and gonads) and reproductive capacity (fecundity and egg quality) were evaluated, as were the prevalence and intensity of infection by metazoan parasites. By evaluating these relationships, this thesis also provides essential data on the health and reproduction of these three fish species, such as the spawning strategy.
[ca] L'aspirina i els fàrmacs antiinflamatoris no esteroïdals (AINEs ) es troben entre els fàrmacs més utilitzats en el món. En general són ben tolerats per la majoria dels individus, però hi ha una excepció en un subgrup particular de pacients asmàtics. Aquests pacients pateixen asma induïda per aspirina (AIA), una síndrome clínica caracteritzada per atacs d'asma provocats després de la ingestió d'AINEs. A més, aquests pacients sovint pateixen de rinosinusitis crònica acompanyada de poliposi nasal (CRSwNP). De fet, la prevalença de CRSwNP en pacients amb AIA és d'aproximadament 60-70 %. La patogènesi de l'AIA segueix sent poc coneguda, però s'accepta que les alteracions en el metabolisme de l'àcid araquidònic poden estar implicades. En aquests pacients s'ha descrit que la via de la 5-lipoxigenasa es troba molt activada, fet que resulta en l'increment de la producció de cisteinil leucotriens. Per contra, els estudis que s'han centrat en la via de la ciclooxigenasa en pacients amb asma induïda per aspirina s'han trobat resultats contradictoris, que van de la disminució a un increment en l'activitat de la via de la ciclooxigenasa. En aquesta tesi doctoral s'ha estudiat el metabolisme de l'àcid araquidònic en les vies respiratòries superiors de pacients que pateixen d'AIA. Aquesta investigació s'ha centrat sobretot en l'estudi de la via de la ciclooxigenasa i la seva regulació en cultius de fibroblasts procedents de mucosa nasal i pòlips nasals de pacients amb o sense AIA.

[en] Aspirin and non-steroidal anti-inflammatory drugs (NSAIDs) are among the most widely used drugs in the world. They are usually well tolerated by most subjects but there is an exception in a particular subset of asthmatic patients. These patients suffer from so-called aspirin-induced asthma (AIA), a clinical syndrome characterized by asthma attacks triggered by the ingestion of NSAIDs. Furthermore, these patients frequently suffer from chronic rhinosinusitis with nasal polyposis (CRSwNP). In fact, the prevalence of CRSwNP in AIA patients is about 60-70%. The pathogenesis of AIA remains poorly understood but it is accepted that alterations in the arachidonic acid metabolism may be involved. An overactive 5-lipoxygenase pathway has been reported in these patients, resulting in increased cysteinyl leukotriene production. In contrast, studies focusing on the cyclooxygenase pathway in aspirin-induced asthma subjects have reported contradictory results, ranging from reduced to increased activity of the cyclooxygenase pathway. This doctoral thesis examines the arachidonic acid metabolism in the upper airways of patients suffering from AIA. This research has particularly focused on the study of the cyclooxygenase pathway and its regulation in fibroblasts cultured from nasal mucosa and nasal polyps of patients with or without AIA.
[ca] Aquesta tesi doctoral aborda comparativament dos processos revolucionaris en els quals el moviment anarquista va ser el protagonista i van tenir com a denominador comú un espai regional dins d'un context bèl·lic a la primera meitat del segle XX. En el primer cas, el sud-est d'Ucraïna al llarg dels anys 1917-1921 i amb el makhnovisme com a protagonista; mentre que el segon, el nord-est d'Espanya durant el període 1936-1939 amb el cenetisme-faisme com a protagonista. En una perspectiva d'història comparada s'analitzen el projecte teòric i la praxis del makhnovisme i del cenetisme-faisme aplicats a l'àmbit territorial, polític, militar, econòmic i cultural, així com les connexions que van existir entre tots dos moviments en aquests camps. Per això, s'analitzen els èxits i les derrotes d'aquests projectes, com es van adaptar i reaccionar davant les circumstàncies i contextos respectius per convertir-se en dos dels episodis més rellevants de la història del moviment anarquista i, per extensió, de la història del moviment obrer, la història europea i la història mundial de la primera meitat del segle XX. Aquesta tesi posa èmfasi en els nexes en comú i diferencials que van caracteritzar la trajectòria de tots dos models.

[en] This doctoral thesis compares two revolutionary processes in which the anarchist movement was protagonist and which had as a common denominator a regional framework within a war context in the first half of the 20th century. In the first case, in the southeast of Ukraine during the years 1917-1921 and with the makhnovism as protagonist; while that in the northeast of Spain, during the period 1936-1939 with the cenetism-faísm as one of the main actors. In a comparative history perspective, they analyse the theoretical and practical project of makhnovism and cenetism-faísm applied in territorial, political, military, economic and cultural terms, as well as the connections that existed between both movements in these fields. Therefore, they face the successes and failures of these projects, how they adapted and reacted to the circumstances and contexts respectively to become two of the most relevant episodes of the history of anarchist movement and, by extension, of the history of working class, European and world history in the first half of the 20th century. This thesis focuses on the common points and differences that characterized both models' trajectory.
[ca] La recerca que es presenta vol contribuir a establir la individualitat de la parla dels parlants bilingües de català i de castellà a partir de l'anàlisi dels paràmetres foneticoacústics analitzats habitualment en la pràctica de la comparació forense de parla i estudiar els efectes, en el nivell acústic, que l'ús d'una llengua o l'altra provoca en aquests paràmetres. Per tant, es vol dotar els especialistes en fonètica forense de dades foneticoacústiques noves que els permetin comparar, amb un grau més elevat de certesa, mostres de parla dubitades i indubitades en llengües diferents.

[en] This research aims to contribute to establish the individuality of the speech of bilingual speakers in Catalan and Spanish from the analysis of acoustic-phonetic parameters commonly analyzed in the practice of forensic speech comparison and to study the effects, on the acoustic level, that the use of one language or the other produces in these parameters. Therefore, it tries to provide new acoustic-phonetic data for specialists in forensic phonetics to be compared with a greater degree of certainly known and unknown speech samples in different languages.
[ca] Tot i que diferents investigacions suggereixen que l'emoció de repugnància incrementa la severitat dels judicis morals, aquests estudis no han acabat d'explicar prou si: (a) l'esmentada influència de la repugnància resulta específica dels judicis morals o afecta també als judicis no morals; (b) si l'efecte susdit resulta d'un procés de valoració (appraisal) específica o es tracta més aviat d'una influència de l'afecte. En el context descrit, aquesta investigació contrasta si el priming afectiu (a partir d'estímuls prime de repugnància i horror) influeix sobre els judicis morals i no morals, analitzant, alhora, si aquest efecte canvia segons els paràmetres temporals del priming, tot investigant com influeix la durada de l'interval entre l'aparició del prime i la del target (Stimulus-Onset Asynchrony, SOA). Aquest treball constitueix el primer estudi en torn dels efectes del priming afectiu de repugnància i horror (i del seu curs temporal) sobre els judicis morals i no morals

[en] Although a number of studies report that disgust exerts a special influence on moral judgments by making them more severe, these studies have not properly explained whether (a) the influence of disgust is moral-specific and (b) whether such influence results from specific disgust appraisals or if it is caused by a more basic affective computation. In this context, in the present investigation we test how affective priming by disgust and horror influences participant's moral and nonmoral judgments. Additionally, by varying the stimulus-onset asynchrony (SOA) duration, the present study tests the way such an influence varies through the time course of affective priming. This is, to our knowledge, the first research testing the effects of the time course of affective priming on moral judgments.
[ca] Les polítiques federals, estatals i locals són la base del desenvolupament de l'energia renovable en els EUA. L'estructura que regula el mercat de l'electricitat té diferències rellevants entre els diferents estats. Diversos estats, com Califòrnia, han implementat sistemes d'energia renovable molt rellevants, mentre que a l'estat de Florida existeixen obstacles i, en certs casos, desconeixement dels avantatges d'instal·lar sistemes d'energia solar fotovoltaica. Aquest treball de recerca pretén explicar els trets del sector energètic, les polítiques i les agències reguladores dels Estats Units i de l'Estat de Florida, així com l'estructura financera dels serveis públics d'energia, les esmenes principals i les accions judicials per a la promoció de les energies renovables a Florida des de 1974 a 2018, i el seu impacte a la capacitat de generació solar, i les conseqüències en el desenvolupament laboral. L'energia solar està esdevenint la font d'electricitat més barata a mesura que el cost de les plaques fotovoltaiques no para de baixar, de manera que les empreses generadores d'energia, els usuaris comercials i residencials de Florida podrien aprofitar la seva implementació si es reduïssin les barreres d'entrada actuals.

[en] Federal, state and local policies are the foundation of clean-energy development in the United States. The regulatory structure for the electricity market has key differences across states. Several states as California have relevant implementations of renewable energy systems, while in the state of Florida there were obstacles and in some cases lack of knowledge of the advantages of implementing solar PV. This research work seeks to explain the characteristics of the energy sector, the agencies and regulatory policies and agencies in the U.S. and the State of Florida as well as the financial structure of the energy utilities, main Amendments and Judicial actions for the promotion of renewable energy in Florida from 1974 to 2018, and its impact in solar capacity and generation, and the consequence job development. The solar energy is becoming the cheapest source of electricity as the cost of photovoltaic panels falls continuously, and Florida ́s energy utilities, commercial and residential users would take advantage of the implementation of renewable energy by reducing current entry barriers.